02013D0798 — HR — 10.01.2022 — 027.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

Koju je izmijenila:





Koju je ispravio:









▼B

ODLUKA VIJEĆA 2013/798/ZVSP

od 23. prosinca 2013.

o mjerama ograničavanja protiv Srednjoafričke Republike







Članak 1.

1. Zabranjena je prodaja, isporuka, prijenos ili izvoz oružja i srodnog materijala svih vrsta, uključujući oružje i streljivo, vojna vozila i opremu, opremu za paravojna djelovanja i pripadajuće rezervne dijelove u Srednjoafričku Republiku („SAR”) od strane državljana država članica ili s državnog područja država članica ili uz upotrebu plovila ili zrakoplova pod njihovom zastavom, neovisno o tome potječe li navedeno s njihova državnog područja ili ne.

2. Zabranjeno je: (a) pružanje izravne ili neizravne tehničke pomoći, posredničkih usluga i drugih usluga, uključujući osiguranje naoružanog plaćeničkog osoblja, povezanih s vojnim aktivnostima te nabavom, proizvodnjom, održavanjem i upotrebom oružja i srodnih materijala svih vrsta, uključujući oružje i streljivo, vojna vozila i opremu, opremu za paravojna djelovanja i pripadajuće rezervne dijelove bilo kojoj fizičkoj ili pravnoj osobi, subjektu ili tijelu u SAR-u ili za upotrebu u SAR-u; (b) izravno ili neizravno financiranje ili pružanje financijske pomoći u vezi s vojnim aktivnostima, uključujući posebno bespovratna sredstva, zajmove i osiguranje izvoznih kredita, kao i osiguranje te reosiguranje, za bilo kakvu prodaju, isporuku, prijenos ili izvoz oružja i srodnih materijala ili za pružanje s tim povezane tehničke pomoći, posredničkih usluga i drugih usluga bilo kojoj osobi, subjektu ili tijelu u SAR-u ili za upotrebu u SAR-u; (c) svjesno i namjerno sudjelovanje u aktivnostima čiji je cilj ili posljedica zaobilaženje zabrana iz točaka (a) ili (b).

▼M5

Članak 1.a

Nakon što ih otkriju, države članice zapljenjuju, bilježe i zbrinjavaju (tako da ih unište, onesposobe, pohrane ili prenesu radi zbrinjavanja u neku drugu državu osim države porijekla ili odredišne države) predmete čiji su isporuka, prodaja, prijenos ili izvoz zabranjeni na temelju članka 1.

▼M20

Članak 2.

1. Članak 1. ne primjenjuje se na: (a) prodaju, isporuku, prijenos ili izvoz oružja i srodnog materijala te pružanje povezane tehničke pomoći ili financiranja i financijske pomoći, koji su namijenjeni isključivo za potporu Višedimenzionalnoj integriranoj stabilizacijskoj misiji Ujedinjenih naroda u SAR-u (MINUSCA), misijama Unije i francuskim snagama raspoređenima u SAR-u, kao i ostalim snagama država članica UN-a koje pružaju obuku i pomoć ili upotrebi s njihove strane, u skladu s prethodnom obavijesti predviđenoj u točki (b); (b) prodaju, isporuku, prijenos ili izvoz nesmrtonosne opreme te pružanje pomoći, uključujući operativnu i neoperativnu obuku snaga sigurnosti SAR-a, među ostalim i državnih civilnih institucija za izvršavanje zakonodavstva, koji su namijenjeni isključivo za pružanje potpore procesu reformi sigurnosnog sektora (SSR) SAR-a ili upotrebu u tom procesu, u koordinaciji s MINUSCA-om, i u skladu s prethodnom obavijesti Odboru osnovanom na temelju stavka 57. RVSUN-a 2127 (2013) (,Odbor’); (c) prodaju, isporuku, prijenos ili izvoz oružja i srodnog materijala koje su u SAR unijele čadske ili sudanske snage isključivo za njihovu upotrebu u međunarodnim patrolama trodijelnih snaga, koje su SAR, Čad i Sudan osnovali 23. svibnja 2011. u Khartoumu, radi poboljšanja sigurnosti u zajedničkim graničnim područjima, u suradnji s MINUSCA-om, u skladu s prethodnim odobrenjem Odbora; (d) prodaju, isporuku, prijenos ili izvoz nesmrtonosne vojne opreme namijenjene isključivo za upotrebu u humanitarne svrhe ili pružanje zaštite te povezanu tehničku pomoć ili obuku, u skladu s prethodnom obavijesti Odboru; (e) prodaju, isporuku, prijenos ili izvoz zaštitne odjeće, uključujući neprobojne prsluke i vojne kacige, koje su osoblje Ujedinjenih naroda, osoblje Unije ili njezinih država članica, predstavnici medija i radnici zaposleni na humanitarnim i razvojnim poslovima te povezano osoblje privremeno izvezli u SAR isključivo za svoju osobnu upotrebu; (f) prodaju, isporuku, prijenos ili izvoz malog oružja i druge srodne opreme, koji su namijenjeni isključivo za upotrebu u patrolama pod međunarodnim vodstvom koje osiguravaju zaštitu na trodržavnom zaštićenom području rijeke Sangha ili za upotrebu od strane naoružanih čuvara divlje flore i faune u okviru projekta Chinko i u nacionalnom parku Bamingui-Bangoran radi sprečavanja krivolova, krijumčarenja slonovače i oružja te drugih aktivnosti protivnih nacionalnim zakonima SAR-a ili međunarodnim pravnim obvezama SAR-a, u skladu s prethodnom obavijesti Odboru; ▼M29 (g) prodaju, isporuku, prijenos ili izvoz oružja kalibra 14,5 mm ili manje te streljiva i dijelova posebno izrađenih za takvo oružje, te nenaoružanih kopnenih vojnih vozila i kopnenih vojnih vozila opremljenih oružjem kalibra 14,5 mm ili manje i njihovih rezervnih dijelova te ručnih raketnih bacača i streljiva posebno izrađenog za takvo oružje te minobacača kalibra 60 mm i 82 mm i streljiva posebno izrađenog za takvo oružje te pružanje s tim povezane pomoći snagama sigurnosti SAR-a, uključujući državne civilne institucije za izvršavanje zakonodavstva, ako su takvo oružje, streljivo, dijelovi i vozila namijenjeni isključivo za pružanje potpore procesu SSR-a SAR-a ili za upotrebu u tom procesu, u skladu s prethodnom obavijesti Odboru; ▼C1 (h) prodaju, isporuku, prijenos ili izvoz oružja i druge povezane smrtonosne opreme koji nisu navedeni u članku 2. stavku 1. točki (g) i pružanje s tim povezane pomoći snagama sigurnosti SAR-a, uključujući državne civilne institucije za izvršavanje zakonodavstva, ako su takvo oružje i oprema namijenjeni isključivo za pružanje potpore procesu SSR-a SAR-a ili za upotrebu u tom procesu, u skladu s prethodnim odobrenjem Odbora; ili ▼M20 (i) prodaju, isporuku, prijenos ili izvoz oružja i drugog povezanog materijala ili pružanje pomoći ili osiguravanje osoblja, u skladu s prethodnim odobrenjem Odbora.

2. Države članice najmanje 20 dana unaprijed obavješćuju Odbor o provedbi bilo kakve prodaje, isporuke, prijenosa ili izvoza kako je dopušteno u stavku 1. točkama (d), (f) i (g).

3. Države članice osiguravaju da sve obavijesti i svi zahtjevi za izuzeće upućeni Odboru uključuju: (a) pojedinosti o proizvođaču i dobavljaču opreme; (b) opis opreme, uključujući vrstu, kalibar, količinu kao i serijske brojeve i brojeve serije ili predloženi datum (datume) kada se serijski brojevi i brojevi serije dostavljaju u slučaju zahtjeva za izuzeće; (c) predloženi datum (datume) i mjesto (mjesta) isporuke; (d) način(e) prijevoza i plan kretanja pošiljaka; te (e) svrhu uporabe i krajnjeg korisnika, uključujući predviđenu odredišnu jedinicu u sigurnosnim snagama SAR-a, kao i planirano mjesto za pohranu.

▼M1

Članak 2.a

▼M11

1. Države članice poduzimaju potrebne mjere za sprečavanje ulaska na svoja državna područja ili provoza preko tih područja osoba koje je Odbor uvrstio na popis kao osobe: (a) koje sudjeluju u radnjama ili pružaju potporu radnjama kojima se podrivaju mir, stabilnost ili sigurnost SAR-a, uključujući radnje kojima se ugrožava ili ometa proces stabilizacije i pomirenja, ili kojima se potiče nasilje; (b) koje djeluju kršeći embargo na oružje uspostavljen u stavku 54. RVSUN-a 2127 (2013) i članku 1. ove Odluke, ili su izravno ili neizravno isporučivale, prodavale ili prenosile naoružanim skupinama ili kriminalnim mrežama u SAR-u oružje ili bilo koji povezani materijal ili bilo kakve tehničke savjete, obuku ili pomoć, uključujući financiranje i financijsku pomoć, u vezi s nasilnim aktivnostima naoružanih skupina ili kriminalnih mreža u SAR-u, ili su ih od njih primale; ▼M16 (c) koje sudjeluju u planiranju, usmjeravanju ili poduzimanju radnji u SAR-u kojima se krši međunarodno pravo o ljudskim pravima ili međunarodno humanitarno pravo, ovisno o slučaju, ili radnji koje predstavljaju zlouporabe ili povrede ljudskih prava, uključujući one kojima su obuhvaćeni napadi na civile, napadi na etničkoj ili religijskoj osnovi, napadi na civilne objekte poput upravnih središta, zgradâ suda, škola i bolnica te otmice i prisilno iseljavanje; ▼M11 (d) koje sudjeluju u planiranju, usmjeravanju ili poduzimanju radnji koje uključuju seksualno i rodno uvjetovano nasilje u SAR-u; (e) koje regrutiraju djecu ili se njima koriste u oružanom sukobu u SAR-u, pritom kršeći primjenjivo međunarodno pravo; (f) koje pružaju potporu naoružanim skupinama ili kriminalnim mrežama nezakonitim iskorištavanjem prirodnih resursa ili trgovinom tim resursima, uključujući dijamante, zlato te divlje biljne i životinjske vrste i njihove proizvode, u SAR-u ili iz SAR-a; (g) koje ometaju isporuku humanitarne pomoći SAR-u ili pristup humanitarnoj pomoći ili distribuciju humanitarne pomoći u SAR-u; ▼M16 (h) koje sudjeluju u planiranju, usmjeravanju, sponzoriranju ili izvođenju napada na misije UN-a ili međunarodne sigurnosne snage, uključujući MINUSCA-u, misije Unije i francuske snage koje im pružaju potporu, kao i na humanitarno osoblje; ▼M11 (i) koje su vođe subjekta koji je Odbor uvrstio na popis ili su pružale potporu osobi ili subjektu koje je Odbor uvrstio na popis ili su djelovali u ime, za račun ili prema uputama te osobe ili subjekta, ili koje su pružale potporu subjektu u vlasništvu ili pod kontrolom osobe ili subjekta koje je Odbor uvrstio na popis ili su djelovale u ime, za račun ili prema uputama tog subjekta; ▼M16 (j) koje poduzimaju radnje poticanja na nasilje, osobito na etničkoj ili religijskoj osnovi, kojima se podrivaju mir, stabilnost ili sigurnost u SAR-u, te koje sudjeluju u radnjama ili pružaju potporu radnjama kojima se podrivaju mir, stabilnost ili sigurnost SAR-a; ▼M29 (k) koje sudjeluju u planiranju, usmjeravanju, sponzoriranju ili poduzimanju radnji u SAR-u kojima se krši međunarodno humanitarno pravo, uključujući napade na medicinsko osoblje ili humanitarno osoblje, ▼M11 kako su navedene u Prilogu ovoj Odluci.

▼M1

2. Stavak 1. ne obvezuje državu članicu da odbije ulazak vlastitim državljanima na svoje državno područje.

3. Stavak 1. ne primjenjuje se kada su ulazak ili provoz potrebni radi sudskog postupka.

4. Stavak 1. ne primjenjuje se kada Odbor odluči, posebno za svaki slučaj: (a) da je putovanje opravdano na temelju humanitarne potrebe, uključujući vjerske obveze; (b) da bi izuzeće promicalo ciljeve mira i nacionalnog pomirenja u SAR-u i regionalnu stabilnost.

5. U slučajevima kada, u skladu sa stavkom 3. ili 4., država članica odobri ulazak na svoje državno područje, ili provoz preko njega osobi navedenoj u Prilogu, odobrenje je ograničeno na svrhu za koju je izdano i na osobu na koju se odnosi.

Članak 2.b

▼M11

1. Sva sredstva i gospodarski resursi u vlasništvu ili pod kontrolom, izravnom ili neizravnom, osoba ili subjekata koje je Odbor uvrstio na popis kao one: (a) koji sudjeluju u radnjama ili pružaju potporu radnjama kojima se podrivaju mir, stabilnost ili sigurnost SAR-a, uključujući radnje kojima se ugrožava ili ometa proces stabilizacije i pomirenja, ili kojima se potiče nasilje; (b) koji djeluju kršeći embargo na oružje uspostavljen u stavku 54. RVSUN-a 2127 (2013) i članku 1. ove Odluke, ili su izravno ili neizravno isporučivale, prodavale ili prenosile naoružanim skupinama ili kriminalnim mrežama u SAR-u oružje ili bilo koji povezani materijal ili bilo kakve tehničke savjete, obuku ili pomoć, uključujući financiranje i financijsku pomoć, u vezi s nasilnim aktivnostima naoružanih skupina ili kriminalnih mreža u SAR-u, ili su ih od njih primale; ▼M16 (c) koji sudjeluju u planiranju, usmjeravanju ili poduzimanju radnji u SAR-u kojima se krši međunarodno pravo o ljudskim pravima ili međunarodno humanitarno pravo, ovisno o slučaju, ili radnji koje predstavljaju zlouporabe ili povrede ljudskih prava, uključujući one kojima su obuhvaćeni napadi na civile, napadi na etničkoj ili religijskoj osnovi, napadi na civilne objekte poput upravnih središta, zgradâ suda, škola i bolnica te otmice i prisilno iseljavanje; ▼M11 (d) koji sudjeluju u planiranju, usmjeravanju ili poduzimanju radnji koje uključuju seksualno i rodno uvjetovano nasilje u SAR-u; (e) koji regrutiraju djecu ili se njima koriste u oružanom sukobu u SAR-u, pritom kršeći primjenjivo međunarodno pravo; (f) koji pružaju potporu naoružanim skupinama ili kriminalnim mrežama nezakonitim iskorištavanjem prirodnih resursa ili trgovinom tim resursima, uključujući dijamante, zlato te divlje biljne i životinjske vrste i njihove proizvode, u SAR-u ili iz SAR-a; (g) koji ometaju isporuku humanitarne pomoći SAR-u ili pristup humanitarnoj pomoći ili distribuciju humanitarne pomoći u SAR-u; ▼M16 (h) koji sudjeluju u planiranju, usmjeravanju, sponzoriranju ili izvođenju napada na misije UN-a ili međunarodne sigurnosne snage, uključujući MINUSCA-u, misije Unije i francuske snage koje im pružaju potporu, kao i na humanitarno osoblje; ▼M11 (i) koji su vođe subjekta koji je Odbor uvrstio na popis ili su pružale potporu osobi ili subjektu koje je Odbor uvrstio na popis ili su djelovali u ime, za račun ili prema uputama te osobe ili subjekta, ili koje su pružale potporu subjektu u vlasništvu ili pod kontrolom osobe ili subjekta koje je Odbor uvrstio na popis ili su djelovale u ime, za račun ili prema uputama tog subjekta; ▼M16 (j) koji poduzimaju radnje poticanja na nasilje, osobito na etničkoj ili religijskoj osnovi, kojima se podrivaju mir, stabilnost ili sigurnost u SAR-u, te koje sudjeluju u radnjama ili pružaju potporu radnjama kojima se podrivaju mir, stabilnost ili sigurnost SAR-a; ▼M29 (k) koji sudjeluju u planiranju, usmjeravanju, sponzoriranju ili poduzimanju radnji u SAR-u kojima se krši međunarodno humanitarno pravo, uključujući napade na medicinsko osoblje ili humanitarno osoblje, ▼M11 zamrzavaju se.

▼M1

2. Nikakva sredstva, financijska imovina ili gospodarski resursi ne smiju se učiniti dostupnima, izravno ili neizravno, nijednoj osobi ili subjektu iz stavka 1. niti u njihovu korist.

3. Država članica može dopustiti izuzeća od mjera iz stavaka 1. i 2. u pogledu sredstava i gospodarskih resursa koji su: (a) potrebni za osnovne troškove, uključujući plaćanja za hranu, najamninu ili hipoteke, lijekove i liječenje, poreze, premije osiguranja i režije; (b) namijenjeni isključivo plaćanju opravdanih honorara i povrata sredstava za troškove povezane s pružanjem pravnih usluga; (c) namijenjeni isključivo za plaćanje pristojbi i uslužnih troškova za redovno posjedovanje ili vođenje zamrznutih sredstava, druge financijske imovine i gospodarskih resursa; nakon što dotična država članica obavijesti Odbor o namjeri da odobri, prema potrebi, pristup takvim sredstvima i gospodarskim resursima te ako Odbor ne donese negativnu odluku u roku od pet radnih dana od te obavijesti.

▼M11

4. Država članica također može dopustiti izuzeća od mjera iz stavaka 1. i 2. u pogledu sredstava i gospodarskih resursa koji su: (a) potrebni za izvanredne troškove, nakon što dotična država članica obavijesti Odbor te nakon odobrenja Odbora; (b) predmet sudskog, administrativnog ili arbitražnog založnog prava ili odluke, u kojem se slučaju sredstva i gospodarski resursi mogu upotrijebiti za ispunjenje zahtjeva iz tog založnog prava ili odluke, pod uvjetom da je založno pravo nastalo odnosno da je odluka donesena prije 27. siječnja 2017. te da nisu u korist osobe ili subjekta iz ovog članka, nakon što dotična država članica obavijesti Odbor.

▼M1

5. Stavkom 1. ne sprečava se da označena osoba ili subjekt izvrši dospjelo plaćanje na temelju ugovora sklopljenog prije uvrštavanja te osobe ili subjekta na popis, pod uvjetom da je dotična država članica utvrdila da plaćanje ne prima, izravno ni neizravno, osoba ili subjekt iz stavka 1. te nakon što dotična država članica obavijesti Odbor o namjeri izvršavanja ili primanja takvih plaćanja ili, prema potrebi, odobravanja odmrzavanja sredstava ili gospodarskih resursa u tu svrhu, 10 radnih dana prije takvog odobrenja.

6. Stavak 2. ne primjenjuje se na priljev na zamrznute račune na ime: (a) kamata ili drugih prihoda na tim računima; ili (b) dospjelih plaćanja na temelju ugovora, sporazuma ili obveza sklopljenih ili nastalih prije datuma kada su ti računi postali podložni mjerama ograničavanja u okviru ove Odluke; pod uvjetom da se za sve takve kamate, druge prihode i plaćanja i nadalje primjenjuje stavak 1.

Članak 2.c

Vijeće sastavlja popis u Prilogu i mijenja ga u skladu s odlukama Vijeća sigurnosti Ujedinjenih naroda ili Odbora.

Članak 2.d

1. Kada Vijeće sigurnosti Ujedinjenih naroda ili Odbor označi osobu ili subjekt, Vijeće uvrštava tu osobu ili subjekt u Prilog. Vijeće o svojoj odluci, uključujući razloge za uvrštavanje te osobe ili subjekta na popis, obavješćuje dotičnu osobu ili subjekt, bilo izravno, ako je adresa poznata, ili objavom obavijesti, time dajući toj osobi ili subjektu mogućnost podnošenja primjedbi.

2. Ako su primjedbe podnesene ili je dostavljen važan novi dokaz, Vijeće preispituje svoju odluku i na odgovarajući način obavješćuje dotičnu osobu ili subjekt.

Članak 2.e

1. Prilog sadrži razloge uvrštavanja osoba i subjekata na popis, kako ih je navelo Vijeće sigurnosti Ujedinjenih naroda ili Odbor.

2. Ako su dostupni, Prilog također sadrži podatke koje dostavlja Vijeće sigurnosti Ujedinjenih naroda ili Odbor, a koji su potrebni za utvrđivanje identiteta dotičnih osoba ili subjekata. Kad je riječ o osobama, takvi podaci mogu uključivati imena, uključujući lažna imena, datum i mjesto rođenja, državljanstvo, broj putovnice i osobne iskaznice, spol, adresu i funkciju ili profesiju. Kad je riječ o subjektima, takvi podaci mogu uključivati nazive, mjesto i datum registracije, broj registracije i mjesto poslovanja. Prilog također sadrži datum označivanja od strane Vijeća sigurnosti Ujedinjenih naroda ili Odbora.

▼M20

Članak 2.f

1. Vijeće i Visoki predstavnik mogu obrađivati osobne podatke kako bi obavili svoje zadaće na temelju ove Odluke, osobito: (a) u pogledu Vijeća, pri pripremi izmjena i izmjeni Priloga; (b) u pogledu Visokog predstavnika, pri pripremi izmjena Priloga.

2. Vijeće i Visoki predstavnik mogu, ako je primjenjivo, obraditi relevantne podatke povezane s kaznenim djelima koja su počinile fizičke osobe uvrštene na popis, s osuđujućim presudama izrečenima tim osobama ili sa sigurnosnim mjerama koje se odnose na te osobe samo u onoj mjeri u kojoj je takva obrada potrebna za izradu Priloga.

3. Za potrebe ove Odluke, Vijeće i Visoki predstavnik određuju se kao „voditelji obrade” u smislu članka 3. točke 8. Uredbe (EU) 2018/1725 Europskog parlamenta i Vijeća ( 1 ) kako bi se osiguralo da dotične fizičke osobe mogu ostvarivati svoja prava na temelju Uredbe (EU) 2018/1725.

▼B

Članak 3.

Ova Odluka stupa na snagu na dan objave u Službenom listu Europske unije.

▼M3









PRILOG

POPIS OSOBA IZ ČLANKA 2.a TE OSOBA I SUBJEKATA IZ ČLANKA 2.b

A. Osobe

▼M24

1. Francois Yangouvonda BOZIZÉ (također poznat kao: (a) Bozize Yangouvonda (b) Samuel Peter Mudde (rođen 16. prosinca 1948. u Izu, Južni Sudan)

Funkcija: a) bivši šef države Srednjoafričke Republike; b) profesor

Datum rođenja: a) 14. listopada 1946. b) 16. prosinca 1948.

Mjesto rođenja: a) Mouila, Gabon b) Izo, Južni Sudan

Državljanstvo: a) Srednjoafrička Republika; b) Južni Sudan

Broj putovnice: D00002264, izdana 11. lipnja 2013. (izdao ministar vanjskih poslova u Jubi, Južnom Sudanu. Istječe 11. lipnja 2017. Diplomatska putovnica izdana na ime Samuel Peter Mudde)

Nacionalni identifikacijski br.: M4800002143743 (osobni broj u putovnici)

Adresa: a) Uganda; b) Bangui, Srednjoafrička Republika (nakon njegova povratka iz Ugande u prosincu 2019.)

Datum uvrštenja na popis UN-a: 9. svibnja 2014.

Ostale informacije: Ime majke je Martine Kofio. Fotografija dostupna za uvrštenje u posebnu objavu Interpola i Vijeća sigurnosti UN-a. Poveznica na internetske stranice s posebnim objavama INTERPOLA i Vijeća sigurnosti UN-a: https://www.interpol.int/en/How-we-work/Notices/View-UN-Notices-Individuals

Informacije iz sažetka razloga za uvrštavanje na popis, koji je izradio Odbor za sankcije:

Bozize je uvršten na popis 9. svibnja 2014. na temelju stavka 36. Rezolucije 2134 (2014) zbog „sudjelovanja u ili pružanja potpore radnjama kojima se podrivaju mir, stabilnost ili sigurnost SAR-a”.

Dodatne informacije:

Bozize je zajedno sa svojim pristašama potaknuo napad na Bangui 5. prosinca 2013. Od tada je nastavio pokušavati provoditi operacije destabiliziranja kako bi se održale napetosti u glavnom gradu SAR-a. Bozize je navodno kreirao paravojnu skupinu anti-Balaka prije nego što je pobjegao iz SAR-a 24. ožujka 2013. Bozize je u priopćenju pozvao svoje paravojne snage da nastave sa zločinima protiv sadašnjeg režima i islamista. Bozize je navodno pružao financijsku i materijalnu potporu pripadnicima paravojnih snaga koji rade na destabiliziranju tranzicije koja je u tijeku i na vraćanju Bozizea na vlast. Većina pripadnika anti-Balake pripadnici su srednjoafričkih oružanih snaga koji su se nakon državnog udara raspršili po ruralnim područjima te ih je Bozize potom reorganizirao. Bozize i njegovi pristaše imaju kontrolu nad više od polovice jedinica anti-Balake.

Snage odane Bozizeu naoružane su jurišnim puškama, minobacačima i raketnim bacačima te sve više sudjeluju u napadima odmazde na muslimansko stanovništvo SAR-a. Stanje u SAR-u ubrzano se pogoršalo nakon napada snaga paravojne skupine anti-Balaka u Banguiju 5. prosinca 2013. u kojem je smrtno stradalo više od 700 osoba.

▼M19

2. Nourredine ADAM (pseudonim: a) Nureldine Adam; b) Nourreldine Adam; c) Nourreddine Adam; d) Mahamat Nouradine Adam); e) Mohamed Adam Brema Abdallah

Opis: a) general b) ministar sigurnosti c) glavni direktor „Izvanrednog odbora za obranu demokratskih postignuća”

Datum rođenja: a) 1970. b) 1969. c) 1971. d) 1. siječnja 1970. e) 1. siječnja 1971.

Mjesto rođenja: Ndele, Srednjoafrička Republika b) Algenana, Sudan

Državljanstvo: (a) Srednjoafrička Republika; (b) Sudan

Br. putovnice: a) D00001184 (putovnica Srednjoafričke Republike) b) br.: P04838205, izdana 10. lipnja 2018. (u Bahriju, u Sudanu. Istječe 9. lipnja 2023. Putovnica je izdana na ime Mohamed Adam Brema Abdallah)

Nacionalni identifikacijski broj: a) 202-2708-8368 (Sudan)

Adresa: a) Birao, Srednjoafrička Republika, b) Sudan

Datum uvrštenja na popis UN-a: 9. svibnja 2014.

Ostale informacije: Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/How-we-work/Notices/View-UN-Notices-Individuals

Informacije iz sažetka razloga za uvrštavanje na popis Odbora za sankcije:

Nourredine je uvršten na popis 9. svibnja 2014. na temelju stavka 36. Rezolucije 2134 (2014) zbog „sudjelovanja u radnjama kojima se podrivaju mir, stabilnost ili sigurnost SAR-a ili pružanja potpore takvim radnjama”.

Dodatne informacije

Noureddine je jedan od izvornih vođa Seleke. Utvrđeno je da je bio i general i predsjednik jedne od oružanih pobunjeničkih skupina Seleke, Središnjeg PJCC-a, skupine službeno poznate pod nazivom „Konvencija domoljuba za pravdu i mir” (Convention of Patriots for Justice and Peace) čiji je akronim priznat i kao CPJP. Kao bivši vođa „fundamentalističke” odcijepljene skupine Konvencije domoljuba za pravdu i mir (CPJP/F) bio je vojni koordinator ex-Séléke za vrijeme ofenziva u sklopu prethodne pobune u Srednjoafričkoj Republici između početka prosinca 2012. i ožujka 2013. Bez Noureddinove pomoći i bliskih odnosa sa specijalnim snagama Čada, Seleka vjerojatno ne bi mogla preoteti vlast od bivšeg predsjednika SAR-a Françoisa Bozizea.

Od imenovanja Catherine Samba-Panze privremenom predsjednicom 20. siječnja 2014. bio je jedan od glavnih organizatora taktičkog povlačenja ex-Séléke u Sibutu s ciljem provedbe njegova plana za stvaranje muslimanskog uporišta na sjeveru zemlje. Jasno je poticao svoje snage da se opiru naredbama prijelazne vlade i vojnih vođa Misije međunarodne potpore u Srednjoafričkoj Republici pod afričkim vodstvom (MISCA). Noureddine aktivno vodi ex-Seleku, bivše postrojbe Seleke koje je Djotodia navodno raspustio u rujnu 2013., te vodi operacije protiv kršćanskih područja i nastavlja pružati znatnu potporu i vodstvo ex-Seleki koja djeluje u SAR-u.

Nourredine je također uvršten na popis 9. svibnja 2014. na temelju stavka 37. točke (b) Rezolucije 2134 (2014) zbog „uključenosti u planiranje, vođenje ili poduzimanje radnji kojima se krši međunarodno pravo o ljudskim pravima ili međunarodno humanitarno pravo, ovisno o slučaju”.

Nakon što je Séléka preuzela kontrolu nad Banguijem 24. ožujka 2013., Nourredine Adam imenovan je ministrom za sigurnost, zatim glavnim direktorom „Izvanrednog odbora za obranu demokratskih postignuća” (Comité extraordinaire de défense des acquis démocratiques – CEDAD, obavještajna služba SAR-a koja više ne postoji). Nourredine Adam upotrebljavao je CEDAD kao svoju osobnu političku policiju koja je izvršila brojna proizvoljna uhićenja, mučenja i masovna pogubljenja. Osim toga, Nourredine je bio jedna od ključnih osoba iza krvave operacije u području Boy Rabe. U kolovozu 2013. postrojbe Seleke zauzele su Boy Rabe, područje SAR-a koje se smatralo uporištem pristaša Françoisa Bozizea i njegove etničke skupine. Pod izgovorom da traže skrovišta oružja, postrojbe Seleke navodno su ubile brojne civile te su krenule u pljačkaški pohod. Kada su se ti napadi proširili na druge četvrti, tisuće stanovnika pohrlile su u međunarodnu zračnu luku koja se zbog prisutnosti francuskih postrojbi smatrala sigurnim mjestom, te su zauzele uzletno-sletnu stazu.

Nourredine je također uvršten na popis 9. svibnja 2014. na temelju stavka 37. točke (d) Rezolucije 2134 (2014) zbog „pružanja potpore oružanim skupinama ili kriminalnim mrežama nezakonitim iskorištavanjem prirodnih resursa”.

Početkom 2013. Nourredine Adam imao je važnu ulogu u mrežama financiranja ex-Séléke. Putovao je u Saudijsku Arabiju, Katar i Ujedinjene Arapske Emirate radi prikupljanja sredstava za prethodnu pobunu. Radio je i kao posrednik za čadski lanac nezakonite trgovine dijamantima koji je djelovao između Srednjoafričke Republike i Čada.

▼M4 —————

▼M24

4. Alfred YEKATOM (također poznat kao: a) Alfred Yekatom Saragba b) Alfred Ekatom c) Alfred Saragba d) Colonel Rombhot e) Colonel Rambo f) Colonel Rambot g) Colonel Rombot h) Colonel Romboh)

Položaj: glavni vodnik u Forces Armées Centrafricaines (FACA)

Datum rođenja: 23. lipnja 1976.

Mjesto rođenja: Srednjoafrička Republika

Državljanstvo: Srednjoafrička Republika

Adresa: a) Mbaiki, pokrajina Lobaye, Srednjoafrička Republika (tel. +236 72 15 47 07/+236 75 09 43 41); b) Bimbo, pokrajina Ombella-Mpoko, Srednjoafrička Republika (prijašnja lokacija); c) Haag (nakon njegova premještanja na Međunarodni kazneni sud 17. studenoga 2018.).

Datum uvrštenja na popis UN-a: 20. kolovoza 2015.

Ostale informacije: Kontrolirao i zapovijedao velikom oružanom skupinom pripadnika paravojnih postrojbi. Ime oca (očuha) je Ekatom Saragba (piše se i Yekatom Saragba). Brat Yvesa Saragbe, zapovjednika skupine anti-Balaka u Batalimu u pokrajini Lobaye i bivšeg vojnika FACA-e. Fizički opis: boja očiju: crna; boja kose: ćelav; put: crna; visina: 170 cm; težina: 100 kg.

Fotografija dostupna za uvrštenje u posebnu objavu Interpola i Vijeća sigurnosti UN-a. Poveznica na internetske stranice s posebnim objavama INTERPOLA i Vijeća sigurnosti UN-a: https://www.interpol.int/en/How-we-work/Notices/View-UN-Notices-Individuals

Informacije iz sažetka razloga za uvrštavanje na popis, koji je izradio Odbor za sankcije:

Alfred Yekatom uvršten je na popis 20. kolovoza 2015. na temelju stavka 11. Rezolucije 2196 (2015) zbog „sudjelovanja u ili pružanja potpore radnjama kojima se podrivaju mir, stabilnost ili sigurnost SAR-a, što uključuje radnje kojima se ugrožavaju ili krše prijelazni sporazumi ili kojima se ugrožava ili ometa proces političke tranzicije, između ostalog tranzicija prema slobodnim i poštenim demokratskim izborima, ili kojima se potiče nasilje”.

Dodatne informacije:

Alfred Yekatom, također poznat kao Colonel Rombhot, vođa je frakcije skupine anti-Balaka poznate kao „anti-Balaka s juga”. Imao je čin glavnog vodnika u Forces Armées Centrafricaines (FACA – Srednjoafričke oružane snage).

Yekatom je sudjelovao u radnjama kojima se podrivaju mir, stabilnost i sigurnost Srednjoafričke Republike i pružao im potporu, što uključuje radnje kojima se ugrožavaju prijelazni sporazumi te kojima se ugrožava proces političke tranzicije. Yekatom je kontrolirao veliku skupinu naoružanih pripadnika paravojnih postrojbi prisutnih u četvrti PK9 u Banguiju te u gradovima Bimbo (u pokrajini Ombella-Mpoko), Cekia, Pissa i Mbaïki (glavni grad pokrajine Lobaye) i zapovijedao je tom skupinom te je uspostavio svoj stožer na području obuhvaćenom šumarskom koncesijom u Batalimu.

Yekatom je izravno nadzirao desetak kontrolnih točaka s prosječno deset naoružanih pripadnika paravojnih snaga u vojnim odorama koji su nosili oružje, među ostalim vojne jurišne puške, od glavnoga mosta između Bimba i Banguija do Mbaïkija (u pokrajini Lobaye) te od Pisse do Batalima (pokraj granice s Republikom Kongom), neovlašteno naplaćujući porez vlasnicima privatnih vozila, motocikala, putničkih kombija i kamiona koji su izvozili šumska dobra u Kamerun i Čad kao i od vlasnika plovila na rijeci Oubangui. Yekatom je viđen kako osobno ubire te nezakonite poreze. Yekatom i njegove paravojne postrojbe navodno su također ubijali civile.

5. Habib SOUSSOU (također poznat kao: Soussou Abib)

Položaj: koordinator skupine anti-Balaka za pokrajinu Lobaye b) vodnik u srednjoafričkim oružanim snagama (FACA)

Datum rođenja: 13. ožujka 1980.

Mjesto rođenja: Srednjoafrička Republika

Državljanstvo: Srednjoafrička Republika

Adresa: Boda, Srednjoafrička Republika (tel. + 236 72198628)

Datum uvrštenja na popis UN-a: 20. kolovoza 2015.

Ostale informacije: Imenovan je zapovjednikom skupine anti-Balaka za područje Bode (COMZONE) 11. travnja 2014., a 28. lipnja 2014. zapovjednikom cijele pokrajine Lobaye. Pod njegovim zapovjedništvom nastavila su se ciljana ubojstva, sukobi i napadi na humanitarne organizacije i radnike. Fizički opis: boja očiju: smeđa; boja kose: crna; visina: 160 cm; težina: 60 kg. Fotografija dostupna za uvrštenje u posebnu objavu Interpola i Vijeća sigurnosti UN-a. Poveznica na internetske stranice s posebnim objavama INTERPOLA i Vijeća sigurnosti UN-a: https://www.interpol.int/en/How-we-work/Notices/View-UN-Notices-Individuals

Informacije iz sažetka razloga za uvrštavanje na popis, koji je izradio Odbor za sankcije:

Habib Soussou uvršten je na popis 20. kolovoza 2015. na temelju stavka 11. i stavka 12. točaka (b) i (e) Rezolucije 2196 (2015) zbog „sudjelovanja u ili pružanja potpore radnjama kojima se podrivaju mir, stabilnost ili sigurnost SAR-a, što uključuje radnje kojima se ugrožavaju ili krše prijelazni sporazumi ili kojima se ugrožava ili ometa proces političke tranzicije, između ostalog tranzicija prema slobodnim i poštenim demokratskim izborima, ili kojima se potiče nasilje”; te zato što je „uključen u planiranje, usmjeravanje ili poduzimanje radnji kojima se krši međunarodno pravo o ljudskim pravima ili međunarodno humanitarno pravo, ovisno o slučaju, ili koje predstavljaju zlouporabe ili povrede ljudskih prava, u SAR-u, između ostalog radnje koje uključuju seksualno nasilje, napade na civile, napade na etničkoj ili religijskoj osnovi, napade na škole i bolnice te otmice i prisilno iseljavanje” i zbog „ometanja isporuke humanitarne pomoći Srednjoafričkoj Republici, ili pristupa humanitarnoj pomoći, ili distribucije humanitarne pomoći u Srednjoafričkoj Republici”.

Dodatne informacije:

Habib Soussou imenovan je zapovjednikom skupine anti-Balaka za područje Bode (COMZONE) 11. travnja 2014. te je tvrdio da je stoga bio odgovoran za sigurnosnu situaciju u sous-préfecture. Glavni koordinator skupine anti-Balaka Patrice Edouard Ngaïssona imenovao je 28. lipnja 2014. Habiba Soussoua pokrajinskim koordinatorom za grad Bodu od 11. travnja 2014., a koordinatorom cijele pokrajine Lobaye 28. lipnja 2014. Ciljana ubojstva, sukobi i napadi od strane snaga anti-Balaka na humanitarne organizacije i radnike događali su se svakoga tjedna na područjima na kojima je Soussou bio zapovjednik ili koordinator snaga anti-Balaka. Soussou i snage anti-Balaka u tim su područjima napadali civile i prijetili im napadima.

▼M13

6. Oumar YOUNOUS ABDOULAY (poznat kao: (a) Oumar Younous; (b) Omar Younous; (c) Oumar Sodiam; (d) Oumar Younous M'Betibangui).

Oznaka: Bivši general Séléke

Datum rođenja: 2. travnja 1970.

Državljanstvo: Sudan, srednjoafrička diplomatska putovnica br. D00000898, izdana 11. travnja 2013., (vrijedi do 10. travnja 2018.).

Adresa: (a) Bria, Srednjoafrička Republika (tel. + 236 75507560); (b) Birao, Srednjoafrička Republika; (c) Tullus, južni Darfur, Sudan (prijašnja lokacija).

Datum uvrštenja na popis UN-a: 20. kolovoza 2015.

Ostale informacije: krijumčar dijamanata i general Séléke s tri zvjezdice te blizak pouzdanik bivšeg privremenog predsjednika Srednjoafričke Republike Michela Djotodije. Fizički opis: boja kose: crna; visina: 180 cm; pripada etničkoj skupini Fulbe. Fotografija dostupna za uvrštenje na posebnu objavu Interpola i Vijeća sigurnosti UN-a. Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/5903116

Informacije iz sažetka razloga za uvrštavanje na popis Odbora za sankcije:

Oumar Younous uvršten je na popis 20. kolovoza 2015. na temelju stavka 11. i stavka 12. točke (d) Rezolucije 2196 (2015) zbog „sudjelovanja u radnjama kojima se podrivaju mir, stabilnost ili sigurnost Srednjoafričke Republike ili pružanja potpore takvim radnjama, što uključuje radnje kojima se ugrožavaju ili krše prijelazni sporazumi, ili kojima se ugrožava ili ometa proces političke tranzicije, između ostalog tranzicija prema slobodnim i poštenim demokratskim izborima, ili kojima se potiče nasilje” i „zbog pružanja potpore naoružanim skupinama ili kriminalnim mrežama nezakonitim iskorištavanjem prirodnih resursa ili trgovinom tim resursima, uključujući dijamante, zlato te divlje biljne i životinjske vrste i njihove proizvode, u SAR-u”.

Dodatne informacije:

Oumar Younous, general bivše Séléke i krijumčar dijamanata, podupirao je naoružanu skupinu nezakonitim iskorištavanjem prirodnih resursa i trgovinom tim resursima, uključujući dijamante, u Srednjoafričkoj Republici.

Oumar Younous, bivši vozač u poduzeću za otkup dijamanata Sodiam, u listopadu 2008. pridružio se pobunjeničkoj skupini Mouvement des Libérateurs Centrafricains pour la Justice (MLCJ). U prosincu 2013. Za Oumara Younousa utvrđeno je da je general Séléke s tri zvjezdice i blizak pouzdanik privremenog predsjednika Michela Djotodije.

Younous sudjeluje u prodaji dijamanata iz Brije i Sam Ouandje u Sudan. Izvori su dojavili da je Oumar Younous sudjelovao u prikupljanju paketa s dijamantima skrivenih u Briji te ih nosio u Sudan na prodaju.

▼M24

7. Haroun GAYE (također poznat kao: (a) Haroun Geye; (b) Aroun Gaye; (c) Aroun Geye)

Položaj: izvjestitelj političke središnjice skupine Front Populaire pour la Renaissance de Centrafrique (FPRC)

Datum rođenja: a) 30. siječnja 1968.; b) 30. siječnja 1969.

Broj putovnice: Srednjoafrička Republika, broj O00065772 (slovo O iza kojeg slijede tri nule), istječe 30. prosinca 2019.)

Adresa: a) Bangui, Srednjoafrička Republika; b) Ndélé, Bamingui-Bangoran

Datum uvrštenja na popis UN-a: 17. prosinca 2015.

Ostale informacije: Gaye je vođa skupine Front Populaire pour la Renaissance de Centrafrique (FPRC) (nije uvrštena na popis), marginalizirane oružane skupine bivše Seleke u Banguiju. Vođa je i takozvanog Odbora za obranu („Defense Committee”) u četvrti PK5 u Banguiju (poznate kao „PK5 Resistance” ili „Texas”) (nije uvršten na popis), koji iznuđuje novac od stanovnika te im prijeti i nad njima provodi fizičko nasilje. Nourredine Adam (CFi.002) 2. studenoga 2014. imenovao je Gayea izvjestiteljem političke koordinacije FPRC-a. Odbor Vijeća sigurnosti UN-a osnovan na temelju Rezolucije 2127 (2013) o SAR-u dodao je 9. svibnja 2014. Adama na svoj popis sankcija. Fotografija dostupna za uvrštenje u posebnu objavu Interpola i Vijeća sigurnosti UN-a. Poveznica na internetske stranice s posebnim objavama INTERPOLA i Vijeća sigurnosti UN-a: https://www.interpol.int/en/How-we-work/Notices/View-UN-Notices-Individuals

Informacije iz sažetka razloga za uvrštavanje na popis, koji je izradio Odbor za sankcije:

Haroun Gaye uvršten je na popis 17. prosinca 2015. na temelju stavka 11. i stavka 12. točaka (b) i (f) Rezolucije 2196 (2015) zbog „sudjelovanja u ili pružanja potpore radnjama kojima se podrivaju mir, stabilnost ili sigurnost SAR-a”; zbog „sudjelovanja u planiranju, usmjeravanju ili poduzimanju radnji kojima se krši međunarodno pravo o ljudskim pravima ili međunarodno humanitarno pravo, ovisno o slučaju, ili koje predstavljaju zlouporabe ili povrede ljudskih prava u SAR-u, uključujući radnje koje uključuju seksualno nasilje, napade na civile, napade na etničkoj ili religijskoj osnovi, napade na škole i bolnice te otmice i prisilno iseljavanje” i zbog „sudjelovanja u planiranju, usmjeravanju, sponzoriranju ili izvođenju napada na misije UN-a ili prisutne međunarodne sigurnosne organizacije, uključujući Minuscu, misije Europske unije i francuske operacije koje im pružaju potporu.”.

Dodatne informacije:

Od početka 2014. Haroun Gaye jedan je od vođa oružane skupine koja djeluje u četvrti PK5 u Banguiju. Predstavnici civilnog društva četvrti PK5 navode da Gaye i njegova oružana skupina potiču sukob u Banguiju, suprotstavljaju se pomirenju i sprečavaju kretanje stanovništva u treći okrug Banguija i iz njega. Gaye i 300 prosvjednika 11. svibnja 2015. blokirali su pristup Nacionalnom prijelaznom vijeću kako bi omeli posljednji dan foruma iz Banguija. Gaye je navodno surađivao s predstavnicima skupine anti-Balaka radi koordinacije tog ometanja.

Gaye i manja skupina sljedbenika 26. lipnja 2015. omeli su početak akcije registracije birača u četvrti PK5 u Banguiju, zbog čega je akcija prekinuta.

Minusca je pokušala uhititi Gayea 2. kolovoza 2015. u skladu s odredbama stavka 32. točke (f) podtočke i. Rezolucije Vijeća sigurnosti 2217 (2015). Gaye, koji je navodno unaprijed obaviješten o pokušaju uhićenja, bio je spreman s pristašama naoružanima teškim oružjem. Gayeve snage otvorile su vatru na zajedničku jedinicu za posebne namjene Minusca. U sedmosatnoj pucnjavi Gayeovi ljudi upotrebljavali su vatreno oružje, ručne raketne bacače i ručne granate protiv snaga Minusca te su usmrtili jednog pripadnika mirovnih snaga i ozlijedili osmero. Gaye je bio uključen u poticanje nasilnih prosvjeda i sukoba krajem rujna 2015. u akciji za koju se čini da je bila pokušaj državnog udara radi rušenja prijelazne vlade. Pokušaj državnog udara vjerojatno su predvodili pristaše bivšeg predsjednika Bozizea u savezništvu iz koristi s Gayeom i drugim vođama FPRC-a. Čini se da je Gaye namjeravao pokrenuti niz osvetničkih napada kojim bi se ugrozilo predstojeće izbore. Gaye je bio zadužen za koordinaciju s marginaliziranim članovima skupine anti-Balaka.

U četvrti PK5 1. listopada 2015. održan je sastanak između Eugènea Barreta Ngaïkosseta, člana marginalizirane skupine anti-Balake, i Gayea s ciljem planiranja zajedničkog napada na Bangui u subotu 3. listopada. Gayeova skupina sprečavala je ljude u četvrti PK5 da je napuste kako bi ojačala zajednički identitet muslimanskog stanovništva radi zaoštravanja međuetničkih napetosti i izbjegavanja pomirenja. Gaye i njegova skupina 26. listopada 2015. prekinuli su sastanak između nadbiskupa Banguija i imama središnje džamije Banguija te su prijetili izaslanstvu koje se moralo povući iz središnje džamije i pobjeći iz četvrti PK5.

▼M17

8. Eugène BARRET NGAÏKOSSET (također poznat kao: (a) Eugene Ngaikosset; (b) Eugene Ngaikoisset; (c) Eugene Ngakosset; (d) Eugene Barret Ngaikosse; (e) Eugene Ngaikouesset; (f) „The Butcher of Paoua”; (g) Ngakosset)

Položaj: (a) bivši kapetan, predsjednička garda SAR-a; (b) bivši kapetan, ratna mornarica SAR-a.

Datum rođenja: 8. listopada 1967.

Nacionalni identifikacijski broj: Srednjoafričke oružane snage (FACA), vojni identifikacijski broj 911-10-77.

Adresa: Bangui, Srednjoafrička Republika.

Datum uvrštenja na popis UN-a: 17. prosinca 2015.

Ostale informacije: Kapetan Eugène Barret Ngaïkosset bivši je član predsjedničke garde bivšeg predsjednika Françoisa Bozizéa i povezan je s pokretom anti-Balaka. Pobjegao je iz zatvora 17. svibnja 2015. nakon izručenja iz Brazzavillea i osnovao je vlastitu frakciju anti-Balake u kojoj su i bivši borci FACA-e. Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/6217455.

Informacije iz sažetka razloga za uvrštavanje na popis Odbora za sankcije:

Eugène Barret Ngaïkosset uvršten je na popis 17. prosinca 2015. na temelju stavka 11. i stavka 12. točaka (b) i (f) Rezolucije 2196 (2015) zbog „sudjelovanja u ili pružanja potpore radnjama kojima se podrivaju mir, stabilnost ili sigurnost SAR-a”; „koji sudjeluju u planiranju, usmjeravanju ili poduzimanju radnji kojima se krši međunarodno pravo o ljudskim pravima ili međunarodno humanitarno pravo, ovisno o slučaju, ili radnji koje predstavljaju zlouporabe ili povrede ljudskih prava u SAR-u, između ostalog radnje koje uključuju seksualno nasilje, napade na civile, napade na etničkoj ili religijskoj osnovi, napade na škole i bolnice te otmice i prisilno iseljavanje”; i „koji sudjeluju u planiranju, usmjeravanju, sponzoriranju ili izvođenju napada na misije UN-a ili međunarodne sigurnosne snage, uključujući MINUSCA-u, misije Europske unije i francuske operacije koje im pružaju potporu.”

Dodatne informacije:

Ngaïkosset jedan je od glavnih počinitelja nasilja koje je izbilo u Banguiju krajem rujna 2015. Ngaïkosset i drugi članovi anti-Balake surađivali su s marginaliziranim članovima ex-Séléke u pokušaju destabilizacije prijelazne vlade SAR-a. U noći između 27. i 28. rujna 2015. Ngaïkosset i drugi neuspješno su pokušali osvojiti tabor žandarmerije „Izamo” radi krađe oružja i streljiva. Skupina je 28. rujna opkolila urede nacionalnog radija SAR-a.

U četvrti PK5 1. listopada 2015. održan je sastanak između Ngaïkosseta i Harouna Gayea, vođe skupine Front Populaire pour la Renaissance de Centrafrique (FPRC), s ciljem planiranja zajedničkog napada na Bangui u subotu 3. listopada.

Ministar pravosuđa SAR-a 8. listopada 2015. objavio je planove da se povede istraga o Ngaïkossetu i drugim pojedincima zbog njihove uloge u nasilju u Banguiju u rujnu 2015. Navedeno je da su Ngaïkosset i drugi sudjelovali u „nečuvenom ponašanju koje je povreda unutarnje sigurnosti države, urota, poticanje na građanski rat, građanski neposluh, mržnja i sudioništvo.” Srednjoafrička pravna tijela dobila su nalog da pokrenu istragu radi nalaženja i uhićenja počinitelja i supočinitelja.

Pretpostavlja se da je Ngaïkosset 11. listopada 2015. zatražio od paravojne skupine anti-Balake koja je bila pod njegovim zapovjedništvom da izvede otmice, posebno francuskih državljana, ali i političkih ličnosti SAR-a i dužnosnika UN-a, s ciljem prisiljavanja prijelazne predsjednice Catherine Samba-Panze na odstupanje s položaja.

▼M13

9. Joseph KONY (također poznat kao: (a) Kony (b) Joseph Rao Kony (c) Josef Kony (d) Le Messie sanglant)

Oznaka: Zapovjednik Gospodnje vojske otpora („Lord's Resistance Army”)

Datum rođenja: (a) 1959. (b) 1960. (c) 1961. (d) 1963. (e) 18. rujna 1964. (f) 1965. (g) (kolovoz 1961.) (h) (srpanj 1961.) (i) 1. siječnja 1961. (j) (travanj 1963.)

Mjesto rođenja: (a) selo Palaro, župa Palaro, podokrug Omoro, okrug Gulu, Uganda (b) Odek, Omoro, Gulu, Uganda (c) Atyak, Uganda

Državljanstvo: ugandska putovnica

Adresa: (a) Vakaga, Srednjoafrička Republika (b) Haute-Kotto, Srednjoafrička Republika (c) Basse-Kotto, Srednjoafrička Republika (d) Haut-Mbomou, Srednjoafrička Republika (e) Mbomou, Srednjoafrička Republika (f) Haut-Uolo, Demokratska Republika Kongo (g) Bas-Uolo, Demokratska Republika Kongo (h) (prijavljena adresa: Kafia Kingi (područje na granici Sudana i Južnog Sudana čiji konačni status tek treba utvrditi). Od siječnja 2015. 500 članova Gospodnje vojske otpora navodno je protjerano iz Sudana.

Datum uvrštenja na popis UN-a: 7. ožujka 2016.

Ostale informacije: Kony je osnivač i vođa Gospodnje vojske otpora (LRA) (CFe.002). Pod njegovim vodstvom LRA je bila uključena u otmice, ubojstva i sakaćenja tisuća civila diljem Srednje Afrike. LRA je odgovorna za otmice, raseljavanje, seksualno zlostavljanje i ubojstva stotina pojedinaca diljem SAR-a te za pljačku i uništavanje civilne imovine. Ime oca je Luizi Obol. Ime majke je Nora Obol.

Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/5932340

Informacije iz sažetka razloga za uvrštavanje na popis Odbora za sankcije:

Joseph Kony uvršten je na popis 7. ožujka 2016. na temelju stavka 12. i stavka 13. točaka (b), (c) i (d) Rezolucije 2262 (2016) zbog „sudjelovanja u radnjama kojima se podrivaju mir, stabilnost ili sigurnost SAR-a ili pružanja potpore tim radnjama;”, zbog „sudjelovanja u planiranju, usmjeravanju ili poduzimanju radnji kojima se krši međunarodno pravo o ljudskim pravima ili međunarodno humanitarno pravo, ovisno o slučaju, ili koje predstavljaju zlouporabe ili povrede ljudskih prava u SAR-u, uključujući radnje koje uključuju seksualno nasilje, napade na civile, napade na etničkoj ili religijskoj osnovi, napade na škole i bolnice te otmice i prisilno iseljavanje;”, zbog „regrutiranja djece ili korištenja djece u oružanom sukobu u SAR-u, pritom kršeći primjenjivo međunarodno pravo;” te zbog „pružanja potpore naoružanim skupinama ili kriminalnim mrežama nezakonitim iskorištavanjem prirodnih resursa ili trgovinom tim resursima, uključujući dijamante, zlato te divlje biljne i životinjske vrste i njihove proizvode, u SAR-u ili iz SAR-a”.

Dodatne informacije:

Kony je osnovao Gospodnju vojsku otpora (LRA) te ga se opisuje kao osnivača skupine, vjerskog vođu, predsjednika i glavnog zapovjednika. Pojavivši se u sjevernoj Ugandi 1980-ih, LRA je bila uključena u otmice, ubojstva i sakaćenja tisuća civila diljem središnje Afrike. Pod sve većim vojnim pritiskom, Kony je naredio povlačenje LRA-e iz Ugande 2005. i 2006. Od tada LRA djeluje u Demokratskoj Republici Kongu, SAR-u, Južnom Sudanu i, navodno, u Sudanu.

Kony kao vođa LRA-e osmišljava i provodi strategiju LRA-e, uključujući trajne naredbe za napade na civilno stanovništvo i zlostavljanje civilnog stanovništva. Od prosinca 2013. LRA je pod vodstvom Josepha Konyja otela, raselila, seksualno zlostavljala i ubila stotine pojedinaca diljem SAR-a te pljačkala i uništavala civilnu imovinu. Koncentrirana u istočnom SAR-u i navodno u Kafia Kingiju, području na granici Sudana i Južnog Sudana čiji se konačni status tek treba utvrditi, ali ga vojno kontrolira prvospomenuti, LRA napada sela radi pljačke hrane i potrepština. Borci postavljaju zasjede radi napadâ na sigurnosne snage i krađe njihove opreme kada oni odgovaraju na napade LRA-e. Borci LRA-e također napadaju i pljačkaju sela u kojima nema vojne prisutnosti. LRA je također pojačala napade na rudnike dijamanata i zlata.

Međunarodni kazneni sud izdao je nalog za uhićenje Konyja. Međunarodni kazneni sud optužio ga je po dvanaest točaka optužnice za zločine protiv čovječnosti, uključujući ubojstvo, porobljavanje, odvođenje u seksualno ropstvo, silovanje, nečovječno postupanje nanošenjem teških tjelesnih ozljeda i patnje, te po dvadeset i jednoj točki optužnice za ratne zločine, uključujući ubojstvo, okrutno postupanje prema civilima, namjerne napade na civilno stanovništvo, pljačku, poticanje silovanja te novačenje, primjenom otmice, djece mlađe od 15 godina.

Kony je izdao trajnu naredbu pobunjeničkim borcima da pljačkaju dijamante i zlato od rudara obrtnika u istočnoj Srednjoafričkoj Republici. Konyjeva skupina potom navodno prevozi neke minerale u Sudan ili trguje njima s lokalnim civilima i članovima bivše Séléke.

Kony je također naložio svojim borcima da provode krivolov slonova u Nacionalnom parku Garamba u Demokratskoj Republici Kongo, odakle se slonovske kljove navodno prevoze preko istočne Srednjoafričke Republike do Sudana, gdje ih viši dužnosnici LRA-e navodno prodaju i trguju sa sudanskim trgovcima i lokalnim dužnosnicima. Trgovina bjelokosti predstavlja značajan izvor prihoda za Konyjevu skupinu. Od siječnja 2015. 500 članova Gospodnje vojske otpora navodno je protjerano iz Sudana.

10. Ali KONY (također poznat kao: a) Ali Lalobo b) Ali Mohammad Labolo c) Ali Mohammed d) Ali Mohammed Lalobo e) Ali Mohammed Kony f) Ali Mohammed Labola g) Ali Mohammed Salongo h) Ali Bashir Lalobo i) Ali Lalobo Bashir j) Otim Kapere k) „Bashir” l) „Caesar” m) „One-P” n) „1-P”

Oznaka: Zamjenik vođe Gospodnje vojske otpora

Datum rođenja: a) 1994. b) 1993. c) 1995. d) 1992.

Adresa: Kafia Kingi (područje na granici Sudana i Južnog Sudana čiji konačni status tek treba utvrditi).

Datum uvrštenja na popis UN-a: 23. kolovoza 2016.

Ostale informacije: Ali Kony zamjenik je vođe Gospodnje vojske otpora (LRA), subjekta uvrštenog na popis, i sin vođe LRA-e Josepha Konyja, osobe uvrštene na popis. Ali je 2010. uključen u zapovjedničku strukturu LRA-e. Član je skupine viših časnika LRA-e koji borave s Josephom Konyjem. Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/5971056

Informacije iz sažetka razloga za uvrštavanje na popis Odbora za sankcije:

Ali Kony uvršten je na popis 23. kolovoza 2016. na temelju stavka 12. i stavka 13. točaka (d) i (g) Rezolucije 2262 (2016) zbog „sudjelovanja u radnjama kojima se podrivaju mir, stabilnost ili sigurnost SAR-a ili pružanja potpore takvim radnjama;”, zbog „pružanja potpore naoružanim skupinama ili kriminalnim mrežama nezakonitim iskorištavanjem prirodnih resursa ili trgovinom tim resursima, uključujući dijamante, zlato te divlje biljne i životinjske vrste i njihove proizvode, u SAR-u ili iz SAR-a;”, zbog „predvođenja subjekta koji je Odbor uvrstio na popis na temelju stavaka 36. ili 37. Rezolucije 2134 (2014) ili Rezolucije 2262 (2016), ili pružanja potpore osobi ili subjektu koje je Odbor uvrstio na popis na temelju stavaka 36. ili 37. Rezolucije 2134 (2014) ili Rezolucije 2262 (2016) ili djelovanja u ime, za račun ili prema uputama te osobe ili subjekta, ili subjekta u vlasništvu ili pod kontrolom osobe ili subjekta koje je Odbor uvrstio na popis”.

Ali Kony smatra se mogućim nasljednikom Josepha Konyja na položaju vođe LRA-e. Sve je više uključen u operativno planiranje LRA-e te se smatra osobom putem koje se može stupiti u kontakt s Josephom Konyjem. Ali je ujedno časnik za obavještajno djelovanje LRA-e koji zapovijeda skupinom od najviše deset podređenih osoba.

Ali i njegov brat Salim Kony odgovorni su za stegu u LRA-u. Potvrđeno je da su obojica članovi najužeg vodstva Josepha Konyja i zaduženi za izvršavanje Konyjevih naredbi. Obojica su donijeli disciplinske odluke čiji je ishod bilo kažnjavanje ili ubijanje članova LRA-e koji su prekršili pravila LRA-e. Naredbom Josepha Konyja Salim i Ali uključeni su u trgovinu bjelokosti koja se iz Nacionalnog parka Garamba u sjevernom dijelu Demokratske Republike Konga krijumčari kroz Srednjoafričku Republiku prema spornoj regiji Kafia Kingi kako bi ondje bila predmet prodaje ili trgovine s lokalnim trgovcima.

Ali Kony odgovoran je za dogovaranje cijena bjelokosti s trgovcima i njezinu razmjenu u naturi. Ali se jedanput ili dvaput mjesečno sastaje s trgovcima kako bi s njima dogovorio cijenu bjelokosti LRA-e u američkim dolarima ili sudanskim funtama ili kako bi trgovao oružjem, streljivom i hranom. Joseph Kony naredio je Aliju da najveće kljove upotrijebi za nabavu protupješačkih mina koje bi se postavile oko Konyjeva logora. Ali Kony nadgledao je u srpnju 2014. operaciju premještanja 52 komada bjelokosti u svrhu njihove isporuke Josephu Konyju i, naposljetku, prodaje.

Salim je u travnju 2015. napustio Kafiju Kingi kako bi preuzeo pošiljku kljova. U svibnju je Salim sudjelovao u prijevozu dvadeset komada bjelokosti iz DR Kongo u Kafiju Kingi. Ali se u otprilike isto vrijeme sastao s trgovcima u svrhu nabave zaliha i planiranja budućih sastanaka za potrebe obavljanja dodatnih transakcija te dogovaranja u ime LRA-e uvjeta nabave onoga za što se procjenjuje da je bjelokost koju je Salim pratio.

11. Salim KONY (također poznat kao: a) Salim Saleh Kony b) Salim Saleh c) Salim Ogaro d) Okolu Salim e) Salim Saleh Obol Ogaro f) Simon Salim Obol)

Oznaka: Zamjenik vođe Gospodnje vojske otpora

Datum rođenja: a) 1992. b) 1991. c) 1993.

Adresa: Kafia Kingi (područje na granici Sudana i Južnog Sudana čiji konačni status tek treba utvrditi) b) Srednjoafrička Republika

Datum uvrštenja na popis UN-a: 23. kolovoza 2016.

Ostale informacije: Salim Kony zamjenik je vođe Gospodnje vojske otpora (LRA), subjekta uvrštenog na popis, i sin vođe LRA-e Josepha Konyja, osobe uvrštene na popis. Salim je 2010. uključen u zapovjedničku strukturu LRA-e. Član je skupine viših časnika LRA-e koji djeluju uz Josepha Konyja. Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/5971058

Informacije iz sažetka razloga za uvrštavanje na popis Odbora za sankcije:

Salim Kony uvršten je na popis 23. kolovoza 2016. na temelju stavka 12. i stavka 13. točaka (d) i (g) Rezolucije 2262 (2016) zbog „sudjelovanja u radnjama kojima se podrivaju mir, stabilnost ili sigurnost SAR-a ili pružanja potpore takvim radnjama;”, zbog „pružanja potpore naoružanim skupinama ili kriminalnim mrežama nezakonitim iskorištavanjem prirodnih resursa ili trgovinom tim resursima, uključujući dijamante, zlato te divlje biljne i životinjske vrste i njihove proizvode, u SAR-u ili iz SAR-a;”, zbog „predvođenja subjekta koji je Odbor uvrstio na popis na temelju stavaka 36. ili 37. Rezolucije 2134 (2014) ili Rezolucije 2262 (2016), ili pružanja potpore osobi ili subjektu koje je Odbor uvrstio na popis u skladu na temelju stavaka 36. ili 37. Rezolucije 2134 (2014) ili Rezolucijom 2262 (2016) ili djelovanja u ime, za račun ili prema uputama te osobe ili subjekta, ili subjekta u vlasništvu ili pod kontrolom osobe ili subjekta koje je Odbor uvrstio na popis”.

Salim Kony glavni je zapovjednik „terenskog stožera” LRA-e te od rane dobi planira napade i obrambene mjere zajedno s Josephom Konyjem. Salim je prethodno vodio skupinu za zaštitu Josepha Konyja. U novije vrijeme Joseph Kony povjerio je Salimu upravljanje financijskim i logističkim mrežama LRA-e.

Salim i njegov brat Ali Kony odgovorni su za stegu u LRA-u. Potvrđeno je da su obojica članovi najužeg vodstva Josepha Konyja i zaduženi za izvršavanje njegovih naredbi. Obojica su donijeli disciplinske odluke čiji je ishod bilo kažnjavanje ili ubijanje članova LRA-e koji su prekršili pravila LRA-e. Prema izvješćima Salim je ubio članove LRA-e koji su namjeravali prebjeći; također, izvješćivao je Josepha Konyja o aktivnostima skupine i članova LRA-e.

Na temelju naredbi Josepha Konyja Salim i Ali uključeni su u trgovinu bjelokosti koja se iz Nacionalnog parka Garamba u sjevernom dijelu Demokratske Republike Konga krijumčari kroz Srednjoafričku Republiku prema spornoj regiji Kafia Kingi kako bi ondje bila predmet prodaje ili trgovine s lokalnim trgovcima.

Salim se u pratnji desetak boraca često upućuje na granicu SAR-a kako bi se tamo susreo s drugim skupinama LRA-e koje prevoze bjelokost iz Garambe prema sjeveru i kako bi ih pratio. Salim je u travnju 2015. napustio Kafiju Kingi kako bi preuzeo pošiljku kljova. U svibnju je Salim sudjelovao u prijevozu dvadeset komada bjelokosti iz DR Konga u Kafiju Kingi.

Prethodno je, u lipnju 2014., Salim ušao u DR Kongo kako bi se sa skupinom boraca LRA-e bavio krivolovom na slonove u Garambi. Joseph Kony također je Salimu dao zadaću da prati dva zapovjednika LRA-e u Garambu kako bi otkrili gdje je tri godine ranije skrivena bjelokost. U srpnju 2014. Salim se susreo s drugom skupinom LRA-e kako bi ukupno 52 komada bjelokosti prevezao u Kafiju Kingi. Salim je bio odgovoran Josephu Konyju za izvješćivanje o poslovima s bjelokosti i za prosljeđivanje informacija o transakcijama bjelokosti skupinama LRA-e.

▼M24

12. Abdoulaye HISSENE (poznat i kao: (a) Abdoulaye Issène; (b) Abdoulaye Hissein; (c) Hissene Abdoulaye; (d) Abdoulaye Issène Ramadane; (e) Abdoulaye Issene Ramadan; (f) Issene Abdoulaye)

Funkcija: Predsjednik skupine Conseil National de Défense et de Sécurité (CNDS) i vojni vođa skupine Front Populaire pour la Renaissance de Centrafrique (FPRC)

Položaj: „general”

Datum rođenja: a) 1967.; b) 1. siječnja 1967.

Mjesto rođenja: a) Ndele, Bamingui-Bangoran, Srednjoafrička Republika; (b) Haraze Mangueigne, Čad

Državljanstvo: a) Srednjoafrička Republika; (b) Čad

Broj putovnice: a) diplomatska putovnica SAR-a br. D00000897, izdana 5. travnja 2013. (vrijedi do 4. travnja 2018.); b) diplomatska putovnica SAR-a br. D00004262, izdana 11. ožujka 2014. (istječe 10. ožujka 2019.)

Nacionalni identifikacijski br.: osobna iskaznica Čada br. 103-00653129-22, izdana 21. travnja 2009. (istječe 21. travnja 2019.)

Adresa: a) KM5, Bangui, Srednjoafrička Republika, b) Nana-Grebizi, Srednjoafrička Republika, c) Ndjari, Ndjamena, Čad. d) Ndélé, Bamingui-Bangoran (glavna lokacija od kolovoza 2016.)

Datum uvrštenja na popis UN-a: 17. svibnja 2017.

Ostale informacije: Hissène je bio ministar mladih i sporta u sklopu kabineta bivšeg predsjednika Srednjoafričke Republike Michela Djotodije. Prije toga bio je predsjednik političke stranke Konvencija domoljuba za pravdu i mir. Usto se etablirao kao vođa naoružanih paravojnih snaga u Banguiju, posebno u četvrti „PK5” (treći okrug). U listopadu 2016. Abdoulaye Hissène imenovan je predsjednikom Conseila National de Défense et de Sécurité, tijela koje je tada osnovano radi okupljanja vojnih vođa i zapovijedanja borcima iz svih frakcija bivše Séléke. Otada je ostao na tom položaju, ali u stvarnosti kontrolira samo borce FPRC-a. Ime oca je Abdoulaye. Ime majke je Absita Moussa. Fotografija dostupna za uvrštenje u posebnu objavu Interpola i Vijeća sigurnosti UN-a. Poveznica na internetske stranice s posebnim objavama INTERPOLA i Vijeća sigurnosti UN-a:

https://www.interpol.int/en/How-we-work/Notices/View-UN-Notices-Individuals

Informacije iz sažetka razloga za uvrštavanje na popis, koji je izradio Odbor za sankcije:

Abdoulaye Hissène uvršten je na popis 17. svibnja 2017. na temelju stavka 16. i stavka 17. točke (g) Rezolucije 2339 (2017) zbog „sudjelovanja u ili pružanja potpore radnjama kojima se podrivaju mir, stabilnost ili sigurnost SAR-a, što uključuje radnje kojima se ugrožava ili ometa proces političke tranzicije, proces stabilizacije i pomirenja ili kojima se potiče nasilje”; i zbog „sudjelovanja u planiranju, usmjeravanju, sponzoriranju ili izvođenju napada na misije UN-a ili prisutne međunarodne sigurnosne organizacije, uključujući MINUSCA-u, misije Europske unije i francuske operacije koje im pružaju potporu”.

Dodatne informacije:

Abdoulaye Hissène i drugi članovi bivše Séléke surađivali su sa saboterima anti-Balake, koji su u savezu s bivšim predsjednikom Srednjoafričke Republike Françoisom Bozizéom, uključujući Maximea Mokoma, kako bi potaknuli nasilne prosvjede i sukobe u rujnu 2015. u okviru neuspjelog pokušaja državnog udara kako bi se srušila vlada dok je tadašnja prijelazna predsjednica Catherine Samba-Panza sudjelovala na Općoj skupštini UN-a 2015. Mokoma, Hissènea i druge osobe vlada Srednjoafričke Republike optužila je za različita kaznena djela, uključujući ubojstvo, podmetanje požara, mučenje i pljačku proizišle iz neuspjelog državnog udara.

Hissène je 2015. postao jedan od glavnih vođa naoružanih paravojnih snaga u četvrti „PK5” u Banguiju sastavljenih od preko 100 muškaraca. U tom svojstvu sprečavao je slobodu kretanja i povratak državne vlasti na to područje, među ostalim nezakonitim oporezivanjem aktivnosti u području prometa i trgovine. U drugoj polovici 2015. Hissène je djelovao kao predstavnik „nairobista” iz bivše Séléke u Banguiju čije je djelovanje bilo povezano s borcima anti-Balake pod Mokomovim vodstvom. Naoružani muškarci pod kontrolom Harouna Gayea i Hissènea sudjelovali su u nasilnim događajima do kojih je došlo u Banguiju između 26. rujna i 3. listopada 2015.

Sumnja se da su članovi Hissèneove skupine bili upleteni u napad na vozilo Mohameda Mousse Dhaffanea, vođu bivše Séléke, izvršen 13. prosinca 2015. na dan održavanja ustavnog referenduma. Hissène je optužen za organiziranje nasilnih događaja u četvrti KM5 u Banguiju u kojem je ubijeno petero i ranjeno dvadeset osoba, a stanovnicima je spriječeno glasovanje na ustavnom referendumu. Hissène je ugrozio izbore pokretanjem ciklusa napada u svrhu odmazde između različitih skupina.

Policija je 15. ožujka 2016. uhitila Hissènea u zračnoj luci Bangui M'poko i prevezla ga u odjel za istraživanja i istrage nacionalne žandarmerije. Njegove su ga paravojne snage kasnije oslobodile upotrebom sile te su ukrale jedan komad oružja koji je ranije predala MINUSCA-i u okviru zahtjeva za izuzeće koji je Odbor odobrio.

Nakon što su unutarnje sigurnosne snage uhitile muslimanske trgovce u četvrti „PK12”, paravojne snage Gayea i Hissènea 19. lipnja 2016. u Banguiju otele su petoricu pripadnika nacionalne policije. MINUSCA je 20. lipnja pokušala osloboditi pripadnike policije. Došlo je do razmjene vatre između naoružanih muškaraca pod kontrolom Hissènea i Gayea i pripadnika mirovnih snaga koji su pokušavali osloboditi taoce. Kao rezultat toga ubijeno je najmanje šestero pojedinaca, a jedan je pripadnik mirovnih snaga ranjen.

Hissène je 12. kolovoza 2016. predvodio konvoj od šest vozila s teško naoružanim pojedincima. Konvoj, koji je bježao iz Banguija, južno od Sibuta presrela je MINUSCA. Na putu prema sjeveru na nekoliko je kontrolnih točaka došlo do razmjene vatre između konvoja i unutarnjih sigurnosnih snaga. Konvoj je na kraju zaustavila MINUSCA 40 km južno od Sibuta. Nakon višestruke pucnjave MINUSCA je zarobila 11 muškaraca, ali su Hissène i nekoliko drugih osoba pobjegli. Uhićeni pojedinci naveli su MINUSCA-i da je Hissène bio vođa konvoja, čiji je cilj bio doći do Brije i sudjelovati na skupštini skupina bivše Séléke koju je organizirao Nourredine Adam.

Skupina stručnjaka u kolovozu i rujnu 2016. dvaput je putovala u Sibut kako bi pregledala predmete iz konvoja Hissènea, Gayea i Hamita Tidjanija koje je MINUSCA zaplijenila 13. kolovoza. Odbor je također pregledao streljivo zaplijenjeno u Hissèneovoj kući 16. kolovoza. U šest vozila i kod uhićenih pojedinaca pronađena je smrtonosna i nesmrtonosna vojna oprema. Središnja žandarmerija 16. kolovoza 2016. pretresla je Hissèneov dom u Banguiju. Pronađeno je više od 700 komada oružja.

Skupina članova bivše Séléke koja je iz Kaga-Bandora na šest motocikala dolazila po Hissènea i njegove suradnike 4. rujna 2016. otvorila je vatru na MINUSCA-u u blizini Dékoe. Tijekom tog incidenta ubijen je jedan borac bivše Séléke, a ranjena su dva pripadnika mirovnih snaga i jedan civil.

13. Martin KOUMTAMADJI (također poznat kao: a) Abdoulaye Miskine; b) Abdoullaye Miskine; c) Martin Nadingar Koumtamadji; d) Martin Nkoumtamadji; e) Martin Koumta Madji; f) Omar Mahamat)

Položaj: Predsjednik i glavni zapovjednik Front Démocratique du Peuple Centrafricain (FDPC)

Datum rođenja: a) 5. listopada 1965.; b) 3. ožujka 1965.

Mjesto rođenja: a) Ndïnaba, Čad; b) Kobo, Srednjoafrička Republika; c) Kabo, Srednjoafrička Republika

Državljanstvo: a) Čad; b) Srednjoafrička Republika; c) Kongo

Broj putovnice: a) diplomatska putovnica SAR-a br. 06FBO2262 izdana 22. veljače 2007. (istekla 21. veljače 2012.); b) službena putovnica Konga broj SA0020249 izdana 22. siječnja 2019. (istječe 21. siječnja 2022.)

Adresa: a) Am Dafock, prefektura Vakaga, Srednjoafrička Republika; b) Ndjamena, Čad (nakon njegova uhićenja u studenome 2019.)

Datum uvrštenja na popis UN-a: 20. travnja 2020.

Ostale informacije: Martin Koumtamadji osnovao je FDPC 2005. Pridružio se koaliciji Séléka u prosincu 2012., a napustio je u travnju 2013., nakon što su pobunjenici preuzeli vlast u Banguiju. Nakon uhićenja u Kamerunu premješten je u Brazzaville u Republici Kongu. Cijelo je vrijeme nastavio biti zapovjednik svojih postrojbi na terenu u SAR-u, čak i dok je bio u Brazzavilleu, prije nego što se vratio u SAR (između studenoga 2014. i 2019.). FDPC je 6. veljače 2019. potpisao Politički sporazum za mir i pomirenje u SAR-u, ali Martin Koumtamadji ostaje prijetnja miru, stabilnosti i sigurnosti SAR-a. Fotografija dostupna za uvrštenje u posebnu objavu Interpola i Vijeća sigurnosti UN-a. Poveznica na internetske stranice s posebnim objavama INTERPOLA i Vijeća sigurnosti UN-a: https://www.interpol.int/en/How-we-work/Notices/View-UN-Notices-Individuals

Informacije iz sažetka razloga za uvrštavanje na popis, koji je izradio Odbor za sankcije:

Predsjednik i glavni zapovjednik Front Démocratique du Peuple Centrafricain (FDPC, oružana skupina koja sudjeluje u nasilnim aktivnostima), Martin Koumatamadji sudjelovao je u radnjama kojima se ugrožavaju mir, stabilnost i sigurnost SAR-a, a posebno provedba Političkog sporazuma za mir i pomirenje u SAR-u potpisanog 6. veljače 2019. u Banguiju.

Odbio je razoružanje boraca FDPC-a u skladu s obvezama koje ima kao potpisnik Političkog sporazuma za mir i pomirenje u SAR-u, a u srpnju 2019. prijetio je svrgavanjem predsjednika Touadéraa.

U lipnju 2019. počeo je surađivati sa sankcioniranim pojedincem Nourredineom Adamom (CFi.002) i sudjelovao u trgovini oružjem s bliskim suradnikom Nourredinea Adama, s ciljem izgradnje vojnih sposobnosti FDPC-a.

Također je skupini Front Populaire pour la Renaissance de la Centrafrique (FPRC) ponudio provođenje vojne operacije sa svojom oružanom skupinom tijekom sukoba u prefekturi Vakaga u 2019.

Nastavio je otežavati ponovnu uspostavu državne vlasti u područjima u kojima djeluje FPDC održavanjem nezakonitih cestovnih blokada radi iznuđivanja stočara, gospodarskih subjekata (uključujući poduzeća za rudarenje zlata koja posluju u prefekturi Nana-Mambéré) i putnika.

Pod njegovim vodstvom FDPC je počinio djela koja predstavljaju kršenja ili povrede ljudskih prava u prefekturi Nana-Mambéré, uključujući napade na civile u travnju 2019., otmice civila u ožujku 2019. (u blizini Zoukomboa) i seksualno i rodno uvjetovano nasilje u svibnju 2019. (u Bagaryju). FDPC je u 2017. također počinio 14 djela seksualnog nasilja u sukobima.

FDPC je između 2016. i 2019. novačio djecu u svojstvu vojnika u oružanim sukobima, a 11 djevojčica prisilio je na brak s članovima FDPC-a.

U ožujku 2019. sudjelovao je u ometanju isporuke humanitarne pomoći kada je FDPC, pod Miskineovim vodstvom, izvršio niz napada na glavnu cestu prema Banguiju iz Kameruna.

Naposljetku, dijelovi FDPC-a sukobljavali su se s MINUSCA-om u travnju 2019. u blizini Zoukomboa (prefektura Nana-Mambéré) i na osi Bouar-Beleko.

▼M27

14. Bi Sidi SOULEMAN (također poznat kao: a) Sidiki b) „General” Sidiki c) Sidiki Abbas d) Souleymane Bi Sidi e) Bi Sidi Soulemane)

Položaj: predsjednik i samoproglašeni „general” skupine Retour, Réclamation et Réhabilitation (3R)

Datum rođenja: 20. srpnja 1962.

Mjesto rođenja: Bocaranga, Srednjoafrička Republika

Državljanstvo: Srednjoafrička Republika

Broj putovnice: propusnica br. N°235/MISPAT/DIRCAB/DGPC/DGAEI/SI/SP, izdana 15. ožujka 2019. (izdao ju je ministar unutarnjih poslova Srednjoafričke Republike)

Adresa: Koui, prefektura Ouham-Pendé, Srednjoafrička Republika

Datum uvrštenja na popis UN-a: 5. kolovoza 2020.

Ostale informacije:

Bi Sidi Souleman predvodnik je paravojne skupine Retour, Réclamation i Réhabilitation (3R) sa sjedištem u Srednjoafričkoj Republici, koja od svojeg osnutka 2015. ubija, muči, siluje i raseljava civile te sudjeluje u krijumčarenju oružjem, nezakonitom oporezivanju i ratovanju s drugim paravojnim postrojbama. Bi Sidi Souleman i osobno je sudjelovao u mučenju. Skupina 3R 6. veljače 2019. potpisala je Politički sporazum za mir i pomirenje u SAR-u, ali sudjeluje u radnjama kojima se krši taj sporazum te je i dalje prijetnja miru, stabilnosti i sigurnosti SAR-a. Primjerice, 21. svibnja 2019. skupina 3R ubila je 34 nenaoružana civila u trima selima, pri čemu je po kratkom postupku pogubila odrasle muškarce. Bi Sidi Souleman otvoreno je potvrdio Tijelu UN-a da je pripadnicima skupine 3R naredio odlazak u ta sela tog datuma, ali nije priznao da je skupini 3R dao nalog za ubojstva. Nakon što se u prosincu 2020. pridružio koaliciji naoružanih skupina osnovanoj radi ometanja izbornog procesa, Bi Sidi Souleman navodno je ubijen tijekom sukobâ.

Informacije iz sažetka razloga za uvrštavanje na popis Odbora za sankcije:

Bi Sidi Souleman uvršten je na popis 5. kolovoza 2020. na temelju stavka 20. i stavka 21. točke (b) Rezolucije 2399 (2018), proširene stavkom 5. Rezolucije 2507 (2020), zbog sudjelovanja u ili pružanja potpore radnjama kojima se podrivaju mir, stabilnost ili sigurnost Srednjoafričke Republike, što uključuje radnje kojima se ugrožava ili ometa proces stabilizacije i pomirenja ili kojima se potiče nasilje te zbog sudjelovanja u planiranju, usmjeravanju ili poduzimanju radnji u Srednjoafričkoj Republici kojima se krši međunarodno pravo o ljudskim pravima ili međunarodno humanitarno pravo, ovisno o slučaju, ili radnji koje predstavljaju zlouporabe ili povrede ljudskih prava, uključujući one kojima su obuhvaćeni napadi na civile, napadi na etničkoj ili religijskoj osnovi, napadi na civilne objekte poput upravnih središta, zgrada suda, škola i bolnica te otmice i prisilno iseljavanje.

Dodatne informacije

Predsjednik i samoproglašeni „general” oružane skupine Retour, Réclamation et Réhabilitation (3R) Bi Sidi Souleman sudjelovao je u radnjama kojima se ugrožavaju mir, stabilnost i sigurnost SAR-a, a posebno kojima se prijeti provedbi Političkog sporazuma za mir i pomirenje u SAR-u potpisanog 6. veljače 2019. u Banguiju.

On i borci pod njegovim zapovjedništvom počinili su djela koja predstavljaju teška kršenja međunarodnog prava o ljudskim pravima ili međunarodnog humanitarnog prava. Skupina 3R 21. svibnja 2019. ubila je 34 nenaoružana civila u trima selima (Koundjili, Lemouna i Bohong), pri čemu je po kratkom postupku pogubila odrasle muškarce.

Pod njegovim vodstvom pripadnici skupine 3R počinili su djela koja uključuju seksualno i rodno uvjetovano nasilje. Tijekom napada na Bocarangu u rujnu 2017. pripadnici skupine 3R silovali su nekoliko žena i djevojčica. U ožujku i travnju 2020. pripadnici skupine 3R bili su uključeni u sedam slučajeva seksualnog nasilja u trima selima u prefekturi Ouham-Pendé.

Pod njegovim vodstvom skupina 3R nastavila je otežavati ponovnu uspostavu državne vlasti u područjima u kojima djeluje održavanjem nezakonitih sustava oporezivanja, posebno u pogledu aktivnosti u vezi sa sezonskim preseljenjem radi ispaše i putnicima, te je uključena u nezakonito iskorištavanje zlata u prefekturama Mambéré-Kadéï i Nana-Mambéré.

U 2019. pod njegovim vodstvom skupina 3R počinila je prva kršenja mirovnog sporazuma. Bi Sidi Souleman isprva je odbio započeti s razoružanjem i demobilizacijom boraca skupine 3R koji su trebali sudjelovati u prvoj posebnoj mješovitoj sigurnosnoj jedinici na zapadu Srednjoafričke Republike, a skupina 3R ujedno je nastavila širiti svoju kontrolu nad područjima, prisiljavajući time MINUSCA-u na pokretanje operacije u prefekturama Ouham-Pendé, Nana-Mambéré i Mambéré-Kadéï u rujnu 2019., kao i krijumčariti oružje u svrhu izgradnje svojih vojnih kapaciteta i regrutiranja boraca iz inozemstva.

U 2020. pod njegovim je vodstvom skupina 3R nastavila kršiti mirovni sporazum te širiti kontrolu nad područjima na zapadu. U svibnju 2020. pripadnici skupine 3R zauzeli su žandarmeriju u Bessonu u prefekturi Nana-Mambéré, a nekadašnji pripadnici skupine 3R dezertirali su USMS u Bouaru. Bi Sidi Souleman objavio je 5. lipnja 2020. da se do daljnjega suspendira sudjelovanje skupine 3R u mehanizmima praćenja u okviru Sporazuma. Pretpostavlja se da su pripadnici skupine 3R 9. lipnja 2020. napali kamp za osposobljavanje USMS-ova u Bouaru te zajedničku kontrolnu točku MINUSCA-e i nacionalnih snaga u Pougolu. Pripadnici skupine 3R 21. lipnja 2020. napali su zajedničku ophodnju MINUSCA-e i nacionalnih snaga blizu Bessona, što je dovelo do pogibije triju srednjoafričkih vojnika.

▼M30

15. Ali DARASSA (također poznat kao: a) Ali Darassa Mahamat b) Ali Mahamat Darassa c) Ali Daras d) Ali Darrassa e) Général Ali Darassa)

Položaj: osnivač i vođa skupine Unité pour la Paix en Centrafrique (UPC)

Datum rođenja: 22. rujna 1978.

Mjesto rođenja: Koui, prefektura Ouham, Srednjoafrička Republika

Državljanstvo: Srednjoafrička Republika

Nacionalni identifikacijski broj: 10978000004482

Datum uvrštenja na popis UN-a: 21. prosinca 2021.

Ostale informacije:

Ali Darassa osnivač je i vođa paravojne skupine Unité pour la Paix en Centrafrique (UPC) sa sjedištem u Srednjoafričkoj Republici (SAR), koja od svojeg osnutka 2014. ubija, muči, siluje i raseljava civile, odgovorna je za brojne povrede ljudskih prava i kršenja međunarodnoga humanitarnog prava te sudjeluje u trgovini oružjem, nezakonitom oporezivanju i ratovanju protiv obrambenih i sigurnosnih snaga SAR-a, kao i drugih paravojnih postrojbi. U prosincu 2020. imao je vodeću ulogu u osnivanju organizacije Coalition des patriotes pour le changement (CPC) koja se naoružala kako bi se suprotstavila izborima i pokušala ući u glavni grad Bangui, što predstavlja kršenje obveza UPC-a na temelju sporazuma Accord politique pour la paix et la reconciliation (APPR) potpisanoga 6. veljače 2019. Poveznica na internetske stranice s posebnim objavama INTERPOLA i Vijeća sigurnosti UN-a: https://www.interpol.int/en/How-we-work/Notices/View-UN-Notices-Individuals

Informacije iz sažetka razloga za uvrštavanje na popis Odbora za sankcije:

Ali Darassa uvršten je na popis 21. prosinca 2021. na temelju stavka 20. i stavka 21. točke (b) Rezolucije 2399 (2018), proširene Rezolucijom 2588 (2021), zbog sudjelovanja u radnjama kojima se podrivaju mir, stabilnost ili sigurnost Srednjoafričke Republike ili pružanja potpore takvim radnjama, među ostalim takvima kojima se ugrožava ili ometa proces stabilizacije i pomirenja ili kojima se potiče nasilje; te zbog sudjelovanja u planiranju, usmjeravanju ili poduzimanju radnji u Srednjoafričkoj Republici kojima se krši međunarodno pravo o ljudskim pravima ili međunarodno humanitarno pravo, ovisno o slučaju, ili radnji koje predstavljaju povrede ili kršenja ljudskih prava, uključujući one koje obuhvaćaju napade na civile, napade na etničkoj ili religijskoj osnovi, napade na civilne objekte poput upravnih središta, zgrada suda, škola i bolnica te otmice i prisilno raseljavanje.

Dodatne informacije

Ali Darassa osnivač je i vođa paravojne skupine Unité pour la Paix en Centrafrique (UPC) sa sjedištem u Srednjoafričkoj Republici (SAR), koja od svojeg osnutka 2014. ubija, muči, siluje i raseljava civile, odgovorna je za brojne povrede ljudskih prava i kršenja međunarodnoga humanitarnog prava te sudjeluje u trgovini oružjem, nezakonitom oporezivanju i ratovanju protiv obrambenih i sigurnosnih snaga SAR-a, kao i drugih paravojnih postrojbi. U prosincu 2020. imao je vodeću ulogu u osnivanju organizacije Coalition des patriotes pour le changement (CPC) koja se naoružala kako bi se suprotstavila izborima i pokušala ući u glavni grad Bangui, što predstavlja kršenje obveza UPC-a na temelju sporazuma Accord politique pour la paix et la reconciliation (APPR) potpisanoga 6. veljače 2019.

Borci pod zapovjedništvom Alija Darasse počinili su djela koja predstavljaju teške povrede ljudskih prava i kršenja međunarodnoga humanitarnog prava. Borci UPC-a 10. studenoga 2014. napali su sela u području Bolo u prefekturi Ouaka pri čemu je ubijeno deset civila, uključujući tri starije žene koje su žive spaljene u svojim domovima. Članovi UPC-a i FPRC-a 12. prosinca 2017. otvorili su vatru na bolnicu i ubili 17 civila, uključujući četvero djece. Članovi UPC-a 15. studenoga 2018. napali su kamp za interno raseljene osobe u Alindau i ubili od 70 do 100 civila.

Pod vodstvom Darasse UPC se nastavio protiviti ponovnoj uspostavi državne vlasti. Borci UPC-a u nekoliko su navrata 2016. predstavljali prijetnju izbornom procesu. Borci UPC-a 29. ožujka 2016. ispalili su metke iznad biračkog mjesta i ranili nekoliko interno raseljenih osoba.

Od prosinca 2020. Ali Darassa, kao jedan od vođa CPC-a, sudjeluje u kršenjima APPR-a, pokušajima sprečavanja parlamentarnih i predsjedničkih izbora te, u širem smislu, u destabilizaciji Srednjoafričke Republike. Zbog prijetnji boraca UPC-a pod zapovjedništvom Alija Darasse 27. prosinca 2020. nije se moglo održati glasovanje u područjima pod kontrolom UPC-a, primjerice u nekoliko područja prefektura Ouaka i Haut-Mbomou. U siječnju 2021. UPC je silom pokušao ući u Bangui.

▼M3

B. Subjekti

▼M28 —————

▼M13

2. GOSPODNJA VOJSKA OTPORA („LORD'S RESISTANCE ARMY”) (također poznata kao: a) LRA b) Lord's Resistance Movement (LRM) c) Lord's Resistance Movement / Army (LRM/A)

Adresa: (a) Vakaga, Srednjoafrička Republika (b) Haute-Kotto, Srednjoafrička Republika (c) Basse-Kotto, Srednjoafrička Republika (d) Haut-Mbomou, Srednjoafrička Republika (e) Mbomou, Srednjoafrička Republika (f) Haut-Uolo, Demokratska Republika Kongo (g) Bas-Uolo, Demokratska Republika Kongo (h) (prijavljena adresa: Kafia Kingi (područje na granici Sudana i Južnog Sudana čiji konačni status tek treba utvrditi). Od siječnja 2015. 500 članova Gospodnje vojske otpora navodno je protjerano iz Sudana.

Datum uvrštenja na popis UN-a: 7. ožujka 2016.

Ostale informacije: nastala u sjevernoj Ugandi 1980-ih. Uključena u otmice, ubojstva i sakaćenja tisuća civila u Srednjoj Africi, uključujući stotine u Srednjoafričkoj Republici. Vođa je Joseph Kony. Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/5932344

Informacije iz sažetka razloga za uvrštavanje na popis Odbora za sankcije:

Gospodnja vojska otpora uvrštena je na popis 7. ožujka 2016. na temelju stavka 12. i stavka 13. točaka (b), (c) i (d) Rezolucije 2262 (2016) zbog „sudjelovanja u radnjama kojima se podrivaju mir, stabilnost ili sigurnost SAR-a ili pruža potporu tim radnjama;”, zbog „sudjelovanja u planiranju, usmjeravanju ili poduzimanje radnji kojima se krši međunarodno pravo o ljudskim pravima ili međunarodno humanitarno pravo, ovisno o slučaju, ili koje predstavljaju zlouporabe ili povrede ljudskih prava u SAR-u, uključujući radnje koje uključuju seksualno nasilje, napade na civile, napade na etničkoj ili religijskoj osnovi, napade na škole i bolnice te otmice i prisilno iseljavanje”;, zbog „regrutiranja djece ili korištenja djece u oružanom sukobu u SAR-u, pritom kršeći primjenjivo međunarodno pravo;” te zbog „pružanja potpore naoružanim skupinama ili kriminalnim mrežama nezakonitim iskorištavanjem prirodnih resursa ili trgovinom tim resursima, uključujući dijamante, zlato te divlje biljne i životinjske vrste i njihove proizvode, u SAR-u ili iz SAR-a”.

Dodatne informacije:

Pojavivši se u sjevernoj Ugandi 1980-ih, LRA je bila uključena u otmice, ubojstva i sakaćenja tisuća civila diljem središnje Afrike. Pod sve većim vojnim pritiskom, Joseph Kony, vođa LRA-e, naredio je povlačenje LRA-e iz Ugande 2005. i 2006. Od tada LRA djeluje u Demokratskoj Republici Kongu, SAR-u, Južnom Sudanu i, navodno, u Sudanu.

Od 2013. LRA je otela, raselila, seksualno zlostavljala i ubila stotine osoba diljem SAR-a te pljačkala i uništavala civilnu imovinu. Koncentrirana u istočnom SAR-u i navodno u Kafia Kingiju, području na granici Sudana i Južnog Sudana čiji se konačni status tek treba utvrditi, ali ga vojno kontrolira prvospomenuti, LRA napada sela radi pljačke hrane i potrepština. Borci postavljaju zasjede radi napadâ na sigurnosne snage i krađe njihove opreme kada oni odgovaraju na napade LRA-e. Borci LRA-e također napadaju i pljačkaju sela u kojima nema vojne prisutnosti. LRA je također pojačala napade na rudnike dijamanata i zlata.

Ćelije LRA-e često prate zarobljenici koji su prisiljeni raditi kao nosači, kuhari i seksualni robovi. LRA je uključena u rodno uvjetovano nasilje, uključujući silovanja žena i djevojčica.

Od prosinca 2013. LRA je otela više desetaka ljudi u Haute-Kottou. LRA je navodno sudjelovala u otmicama stotina civila u SAR-u od početka 2014.

Borci LRA-e u nekoliko su navrata početkom 2014. napali Obo, u istočnom dijelu prefekture SAR-a Haut-Mbomou.

LRA nastavila je s napadima na Obo i druge lokacije u jugoistočnom SAR-u između svibnja i srpnja 2014., uključujući očito koordinirane napade i otmice u prefekturi Mbomou početkom lipnja.

LRA je najkasnije od 2014. uključena u krivolov slonova i krijumčarenje slonova radi ostvarivanja prihoda. LRA navodno krijumčari bjelokost iz nacionalnog parka Garamba u sjevernom DR Kongu u Darfur kako bi je zamijenio za oružje i potrepštine. LRA navodno prevozi ukradene slonovske kljove kroz SAR u Darfur, Sudan, radi prodaje. Osim toga, Kony je od početka 2014. navodno naređivao borcima LRA-e da pljačkaju dijamante i zlato od rudara u istočnom SAR-u za prijevoz u Sudan. Od siječnja 2015. 500 članova Gospodnje vojske otpora navodno je protjerano iz Sudana.

Početkom veljače 2015. borci LRA-e naoružani teškim oružjem oteli su civile u Kpangbayangi, Haut-Mbomou, i ukrali prehrambene proizvode.

Napad LRA-e i otmica djece iz Ndambissoua, jugoistočni SAR, 20. travnja 2015., u bijeg je natjerao većinu stanovnika tog sela. Početkom srpnja 2015. LRA je napala nekoliko sela na jugu prefekture Haute-Kotto; napadi su uključivali pljačku, nasilje nad civilima, palež kuća i otmice.

Od siječnja 2016. broj napada koji se pripisuju LRA-i povećao se u Mbomouu, Haut-Mbomouu i Haute-Kottou, posebno u rudarskim područjima u Haute-Kottou. Ti su napadi uključivali pljačku, nasilje nad civilima, uništavanje imovine i otmice. Doveli su do raseljavanja stanovništva, uključujući otprilike 700 ljudi koji su potražili utočište u Briji.